ສຫລ ແລະ ຣັດເຊຍ ທຳງານ ເພື່ອເກ້ຍກ່ອມໃຫ້ ທຸກຝ່າຍ ຮັບເອົາ ແຜນຢຸດຍິງ
ທ່ານ John Kerry ໄດ້ກ່າວໃນວັນອາທິດວານນີ້ ວ່າ “ຂໍ້ຕົກລົງຊົ່ວຄາວ” ໄດ້ບັນລຸກັນແລ້ວ ກັບ ຣັດເຊຍ ແລະ ອາດເລີ້ມຕົ້ນຂຶ້ນ ພາຍໃນສອງສາມມື້ນີ້.
ການຊຸກຍູ້ຄັ້ງຫຼ້າສຸດ ເພື່ອນຳມາຊຶ່ງການຍຸດຕິສູ້ລົບກັນໄວ້ ຢ່າງນ້ອຍ ຊົ່ວຄາວ ຢູ່ໃນຊີເຣຍ ແມ່ນຍັງສືບຕໍ່ໄປ ຈາກວັນ ຈັນມື້ນີ້ ໂດຍມີສະຫະລັດ ແລະ ຣັດເຊຍ ກຳລັງພະຍາຍາມ ເກ້ຍກ່ອມໃຫ້ຝ່າຍຄ້ານຕ່າງໆ ຂອງບັນຫາຂັດແຍ້ງ ໃຫ້ຮັບ ເອົາຂໍ້ສະເໜີ ຢຸດຍິງ ລັດຖະມົນຕີຕ່າງປະເທດ ສະຫະລັດ ທ່ານ John Kerry ໄດ້ກ່າວໃນວັນອາທິດວານນີ້ ວ່າ  ໄດ້ ບັນລຸກັນແລ້ວ ກັບ ຣັດເຊຍ ແລະ ອາດເລີ້ມຕົ້ນຂຶ້ນ ພາຍ ໃນສອງສາມມື້ນີ້ ທ່ານໄດ້ໂອ້ລົມກັບລັດຖະມົນຕີ ຕ່າງປະ ເທດ ຣັດເຊຍ ທ່ານ Sergei Lavrov ທາງໂທລະສັບ ຊຶ່ງ ກະຊວງຂອງທ່ານ ໄດ້ກ່າວວ່າ ມະຫາອຳນາດທັງສອງ ໄດ້ຕົກລົງກັນ ກ່ຽວກັບ ຂອບເຂດ ຕ່າງໆຂອງການຢຸດຍິງ ນັກການທູດຂອງທັງສອງປະເທດ ບໍ່ໄດ້ເປີດເຜີຍ ລາຍລະອຽດ ໃດໆ ຂອງແຜນການດັ່ງກ່າວ ແຕ່ແມ່ນກະທັງທີ່ມີການເຈລະຈາກັນຕື່ມອີກ ທີ່ເພັ່ງເລັງໃສ່ການຍຸດຕິສູ້ລົບກັນ ກໍຕາມ ຄວາມຮຸນແຮງກໍຍັງມີຢູ່ຕໍ່ມາ ໃນວັນອາທິດວານນີ້ ໂດຍມີການໂຈມຕີດ້ວຍລະເບີດ ຢ່າງ ໜັກ ທີ່ໄດ້ຖືກອ້າງເອົາໂດຍກຸ່ມລັດອິສລາມ ຢູ່ໃນນະຄອນຫຼວງ Damacus ແລະ ເມືອງ Homs ການໂຈມຕີໃນນະຄອນຫຼວງດາມາກັສ ໄດ້ສັງຫານ ຢ່າງໜ້ອຍ 83 ຄົນ ແລະ ໃນຂະນະດຽວກັນ ກໍມີ 59 ຄົນຕື່ມອີກເສຍຊີວິດ ຢູ່ໃນເມືອງໂຮມສ໌ ທູດພິເສດສຳລັບຊີເຣຍ ຂອງອົງການສະຫະປະຊາຊາດ ທ່ານ Staffan de Mistura ໄດ້ປະນາມຢ່າງໜັກ ຕໍ່ການໂຈມຕີດ້ວຍລະເບີດດັ່ງກ່າວ ເມື່ອຕົ້ນເດືອນນີ້ ທ່ານໄດ້ໂຈະ ການເຈລະຈາສັນຕິພາບ ລະຫວ່າງລັດຖະບານຊີເຣຍ ກັບ ພວກກຸ່ມຝ່າຍຄ້ານ ໂດຍຫວັງ ວ່າ ຈະເລີ້ມຕົ້ນຄືນໃໝ່ ການເຈລະຈາ ໃນສັບປະດານີ້ ແຕ່ໃນວັນສຸກຜ່ານມາ ທ່ານໄດ້ ກ່າວວ່າ ມັນເປັນໄປບໍ່ໄດ້ ອີກຕໍ່ໄປ ປະທານາທິບໍດີ ຊີເຣຍ ທ່ານ Bashar al-Assad ກ່າວວ່າ ລັດຖະບານຂອງທ່ານ ແມ່ນ ພ້ອມທີ່ຈະຢຸດຍິງ ແຕ່ຖ້າຫາກພວກ  ບໍ່ໃຊ້ມັນເພື່ອເສີມຂະຫຍາຍ ທີ່ໝັ້ນ ຂອງພວກເຂົາເຈົ້າ ທ່ານໄດ້ອ້າງຢູ່ສະເໝີມາວ່າ ພວກນັກລົບຝ່າຍຄ້ານໃດໆ ແມ່ນເປັນ ພວກກໍ່ການຮ້າຍ ຕະຫຼອດການຂັດແຍ້ງ ທີ່ໄດ້ເລີ້ມຕົ້ນຂຶ້ນ ໃນເດືອນມີນາ ປີ 2011 ເປັນ ຕົ້ນມາ